229 



som ikke vare dækkede af Sandet. De vare sædvanlig rodfæstede 

 i Revner i den flade Klippe og bestod af en stor Mængde korte, 

 men ganske tætstillede hovedformede Skud. Tuernes Form var 

 noget uregelmæssig, undertiden sammentrykt, og da gjerne med 

 den længste Axe i Retningen Øst-Vest; i sidste Tilfælde vare 

 Skuddene ofte døde paa Nordsiden. At Planterne forøvrigt 

 trivedes ganske vel, fremgik af, at de for en Del bar talrige og 

 veludviklede Frugtstande fra det foregaaende Aar. Deres ejen- 

 dommelige udseende beror paa den stærke og tætte Forgrening, 

 medens Planten ellers ikke er grenet over Jorden undtagen i 

 den florale Region. Det hele kan opfattes som et stærkt for- 

 grenet overjordisk Rhizom , som paa hele sin Overflade er tæt 

 besat med korte Lysskud. Hvorvidt denne afvigende Form 

 skyldes udelukkende det vindaabne Voxested, eller tillige Flyve- 

 sandet, er jeg ikke i Stand til at afgjøre. Skjønt disse Tuer 

 ikke vare sandbindende i de Dage, jeg besøgte Stedet, er det 

 jo nok muligt, at de til Tider kunne ,være delvis dækkede af 

 Sandet; i ethvert Tilfælde aflejres under Sandflugten noget 

 Sand imellem de tæt forgrenede Rhizomgrene. Muligvis er det 

 da Sandet, der paa den Maade giver Anledning til disse over- 

 jordiske Rhizomdannelser, idet Sanddækningen maa antages at 

 fremme Skuddannelsen. 



Endemoræner. Hvor Indlandsisen sender Tunger ud, 

 hvis Afsmeltning holder Skridt med Isens Bevægelse, vil det af 

 Isen medførte Materiale aflejres foran dens Rand i Form af en 

 Vold, bestaaende af leret Sand med større og mindre Sten, den 

 saakaldte Endemoræne. Da Isranden imidlertid ikke altid be- 

 iinder sig paa nøjagtig samme Sted , men snart skyder sig lidt 

 længere frem, snart trækker sig lidt tilbage, vil Endemorænen 

 næsten altid være sterre eller mindre Forandringer underkastet. 

 Paa disse Endemoræner findes en Vegetation, der kan være ret 

 rig paa Arter, men altid er fattig paa Individer, saa at Morænen 

 paa Afstand ser ud, som om den var ganske nøgen. 



